Battagghia di Ecnomu (310. a.C.)

La battagghia di Ecnomu o di Imera si svurgìu ntô 310 a.C., e fu cummattuta tra i cartagginisi ri Amircari II e li sarausani ri Agatucli. La battagghia fa parti di la guerra grecu-punica pi lu cuntrollu di lu Meditirràniu uccidintali e di la Sicilia tra Cartaggini e Sarausa.

Nta lu 310 a.C. Amircari sbarcau n Sicilia, e nunustanti fussi dicimatu di na timpesta, s'accampau a Gela cu n'èsercitu di 45.000 òmini. Agatucli priuccupatu ca li citati e casteddi a iddu ustili putissiru passari di la parti du nimicu, chiossai pi Gela, ntrudussi a picca a picca i surdati finu a quannu ritinni d'aviri forzi sufficienti pi accusari lu populu gilisi ri tradimentu. Lassata la citati s'accampau nfrunti a li nimici e uccupau unu di li castiddi di Falaridi (Phalarion), mentri li cartagginisi tinìanu l'Ecnomu. 

Pi troppu tempu nuddu s'azzardau a passari n forzi lu ciumi, Agatucli ncuraggiatu di lu successu su picca forzi cartagginisi c'avìanu attravirsatu lu ciumi, oltri passau cu tutti li sò forzi e attaccau lu campu nimicu. L'attaccu parìa ghiri a sò fauri quannu mpruvvisamenti pi li nimici arrivaru aiuti chi canciaru li sorti di la battagghia e cunzignaru a li cartagginisi la vittoria. Agatucli scunfittu s'arritirau a Gela spirannu ca lu nimicu pirdissi tempu nni l'assediu, ma n pocu tempu autri citati passaru cu Armicari e Agatucli custrittu abbannunau Gela pi arritirarisi a Sarausa.

 Talìa puru 
 Battagghia di Imera (480. a.C.)

Catigurìa:Storia siciliana
Catigurìa:Cummattimenti
Catigurìa:Guerri grecu-punichi